पाएं अपने शहर की ताज़ा ख़बरें और फ्री ई-पेपरडाउनलोड करें
सोनपुर में 2 महिला समेत एक रेलवे टीटीई की मौत की सूचना पर हड़कंप मच गया। इस संबंध में रेलवे अस्पताल के नोडल पदाधिकारी डॉ विजय कुमार सिंह ने बताया कि दिग्घी हाजीपुर की एक रेलकर्मी की पत्नी कोरोना संक्रमित हुई थी। उनका इलाज रेलवे अस्पताल में चल रहा था। इसी बीच मंगलवार को उनकी मौत हो गई। वहीं बैजलपुर के रिटायर्ड टीटीई की मौत कोरोना संक्रमण से हो गई। हालांकि आधिकारिक तौर पर कोरोना संक्रमण से उनकी मौत हुई है, इसकी पुष्टि नहीं हो पाई है। गांव के ही एक व्यक्ति ने बताया कि उनका पुत्र मुजफ्फरपुर में कार्यरत है। वहीं उनका इलाज चल रहा था इसी बीच सोमवार की देर रात उनकी अचानक मौत हो गई। वहीं दूसरी ओर गोपालपुर के स्वर्गीय सर्वानंद सिंह की पत्नी की मौत सोमवार की देर शाम हो गई। उनका तबीयत बीते 1 सप्ताह से खराब चल रहा था। परिवार वाले उनका इलाज घर पर ही करवा रहे थे इसी बीच सोमवार को उनकी तबीयत ज्यादा खराब हो गई। उन्हें लादकर पटना अस्पताल ले जाया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn